බලපත්‍ර නොමැතිව නීති විරෝධි ලෙස සෞඛ්‍යයට අහිතකර ඖෂධ තොගයක් අළුත්ගම පොලිසිය මඟින් අත්අඩංගුවට ගෙන තිබේ.මේ අත්අඩංගුවට ගත් ඖෂධ තොගය සමඟ සැකකරුවන් තුන්දෙනකු අත්අඩංගුවට ගෙන තිබේ.පොලිසිය පවසන අන්දමට කිසිදු බලපත්‍රයක් නොමැතිව නීති විරෝධි අන්දමින් මේ බෙහෙත් ගබඩාව අළුත්ගම දර්ගා නගරය කුරුඳුවත්ත ප්‍රදේශයේ කාලයක් තිස්සේ පවත්වාගෙන ගොස් තිබෙන බව පොලිස් පරීක්‍ෂණවලදී අනාවරණය වූ බව පොලිසිය කියයි.මේ ඖෂධ කළුතර, බේරුවල, අළුත්ගම, ඇල්පිටිය, අම්බලන්ගොඩ, ගාල්ල ඇතුළු ප්‍රදේශ ගණනාවක ඖෂධ අලෙවිහල්වලට සහ ෆාමසිවලට අලෙවිකර ඇති බව පොලිස් පරීක්‍ෂණවලදී අනාවරණය වී තිබේ.මෙම ඖෂධ ව්‍යාජ ආයතනවලට හා නිල ලාංඡන, නිල මුද්‍රා යොදාගෙන කාලයක් තිස්සේ නීති විරෝධි අන්දමින් අලෙවි කර තිබේ.ළදරු ඖෂධ හා විටමින් විශාල තොගයක් මේ අතර තිබූ බව අළුත්ගම පොලිසිය පවසයි..